Abdullah ibn Hudhafah As-Sahmi

Abdullah ibn Hudhafah As-Sahmi adalah seorang Arab Badwi biasa yang hidup seperti mana orang Arab yang lain. Namun beliau menjadi terkenal di akhir hayat Nabi Muhammad S.A.W. Beliau juga sempat berjumpa dengan dua orang yang paling berkuasa dalam sejarah hidupnya iaitu Kisra Parsi Khusrau II dan Kaisar Rom Heraklius.

Kerjaya beliau
Abdullah dilantik menjadi utusan Nabi Muhammad dalam menghantar surat kepada kerajaan Parsi Sassanid di bawah pemerintahan Khusrau II. Ketika itu beliau bernasib baik kerana ketika Kisra Parsi itu mengamuk dan mengoyakkan surat baginda, dia sempat melarikan diri sebelum diapa-apakan oleh pihak Parsi Sassanid.

Ketika zaman pemerintahan Umar Al-Khattab, beliau berjuang dalam Peperangan Islam-Rom Byzantine, sehingga beliau berjaya ditawan oleh tentera Rom. Setelah diuji dan diduga oleh Kaisar Rom Heraklius, Abdullah berjaya mempertahankan aqidahnya dan sebagai syarat pembebasan semua tentera Islam, beliau mencium kepala Kaisar Rom tersebut.

Sahabat Nabi